
Text rozhodnutia
Súd: Krajský súd Bratislava Spisová značka: 5S/14/2014 Identifikačné číslo súdneho spisu: 1014200109 Dátum vydania rozhodnutia: 05. 02. 2014 Meno a priezvisko sudcu, VSÚ: Mgr. Helena Marcinkechová ECLI: ECLI:SK:KSBA:2014:1014200109.1 Uznesenie Krajský súd v Bratislave v právnej veci žalobcu: H.. Q. B., B. 8, XXX XX Bratislava, zastúpený: Mgr. W. Grošaftová, advokátka so sídlom Makovického 7, 010 01 Žilina, proti žalovanému: Ministerstvo dopravy, výstavby a regionálneho rozvoja SR, odbor štátnej stavebnej správy, 810 05 Bratislava 15, Námestie slobody 6, P.O.Box 100, o preskúmanie zákonnosti rozhodnutia žalovaného č. 23960/2013/B622-SV/ z.70989/Pek zo dňa 20.11.2013, takto r o z h o d o l : Krajský súd v Bratislave p r i b e r á do konania účastníka správneho konania Národnú diaľničnú spoločnosť a.s., IČO: 35 919 001, so sídlom Mlynské Nivy 45, 821 09 Bratislava. o d ô v o d n e n i e : Žalobou doručenou tunajšiemu súdu dňa 28.1.2014 sa žalobca domáhal preskúmania zákonnosti rozhodnutia žalovaného č. 23960/2013/B622-SV/z.70989/Pek zo dňa 20.11.2013, ktorým bolo zamietnuté žalobcovo odvolanie a potvrdené rozhodnutie Obvodného úradu Nitra č. ObU-NR- OVBP2-2013/00090-017 zo dňa 22.7.2013 o vyvlastnení v ňom uvedených pozemkov v prospech Národnej diaľničnej spoločnosti, a.s. Podľa § 250 ods. 1 O.s.p. účastníkmi konania sú žalobca a žalovaný. Súd aj bez návrhu uznesením priberie do konania účastníka správneho konania, ktorého práva a povinnosti by mohli byť zrušením správneho rozhodnutia dotknuté. Keďže zrušením napadnutého rozhodnutia by mohli byť dotknuté práva a povinnosti Národnej diaľničnej spoločnosti a.s., IČO: 35 919 001, so sídlom Mlynské Nivy 45, 821 09 Bratislava, v prospech ktorého boli pozemky vyvlastnené, rozhodol tunajší súd tak, že Národnú diaľničnú spoločnosť, a.s., pribral do konania. Poučenie: Proti tomuto uzneseniu možno podať odvolanie do 15 dní odo dňa jeho doručenia na Krajský súd v Bratislave dvojmo. Ak bude proti tomuto rozhodnutiu v odvolacej lehote podané odvolanie, uznesenie sa podaním odvolania zrušuje a opätovne rozhodne sudca (§202 ods. 3 písm. d) O.s.p. v spojení s § 374 ods. 4)

